Source: https://oigusaktid.tallinn.ee/?id=3001&aktid=139332&fd=1&leht=1&q_sort=elex_akt.akt_vkp
Timestamp: 2019-07-22 20:31:01+00:00
Document Index: 2084976

Matched Legal Cases: ['§ 34', '§ 3', '§ 4', '§ 6', '§ 7', '§ 10', '§ 12']

Imanta tn 8 kinnisasja müük
Tallinna Linnavolikogu 06.09.2018 otsus number 123
Redaktsiooni kehtivus: 06.09.2018 - ...
6. september 2018 nr 123
Kohaliku omavalitsuse korralduse seaduse § 34 lg 2 ja Tallinna Linnavolikogu 13. juuni 2013 määruse nr 33 „Linnavara võõrandamise kord“ § 3 lg 3 p 1, § 4 lg 1 p 1, § 6 p 1, § 7 lg 1 ja lg 2 p-de 1, 2, 3 ja 4, § 10 p 4, § 12 alusel ning tulenevalt linnavalitsuse ettepanekust
1. Müüa avalikul kirjalikul enampakkumisel Tallinna linnas Kesklinna linnaosas asuv Imanta tn 8 kinnisasi (kinnistusregistriosa nr 2989050, katastritunnus 78401:101:1073, sihtotstarve ärimaa 100%, pindala 2981 m2, kinnisasjal asub parkimisplats ja valvemaja) alghinnaga 1 510 600 (üks miljon viissada kümme tuhat kuussada) eurot.
2. Ostuhind tuleb tasuda täies ulatuses enne müügilepingu sõlmimist Tallinna linnale või hoiustada enne müügilepingu sõlmimist notarikontole tingimusel, et notar edastab hoiustatud raha kahe pangapäeva jooksul arvates müügilepingu sõlmimisest Tallinna linna kontole. Kinnisasja notariaalse müügilepingu sõlmimisega seotud kulud (sealhulgas notaritasu, riigilõiv, notariaalakti ärakirjade maksumus) tasub ostja.
3. Tallinna Linnavaraametil avaldada otsuse resolutiivosa ajalehes, milles Tallinna linn avaldab ametlikke teadaandeid, ning teade enampakkumise toimumise kohta Tallinna veebilehel.